Title: Príloha č
Author: vladimir.blaho
Last saved by: ENK
Company: Infovek

Správa zo zahraničnej pracovnej cesty 

1. Účastník ZPC:
RNDr. Marta Cimbáková, generálna riaditeľka Sekcie vedy a techniky MŠVVaŠ SR
PhDr. Elena Nikolajová Kupferschmidtová, hlavný štátny radca odboru štátnej a európskej politiky vo vede a technike Sekcie vedy a techniky MŠVVaŠ SR
Kontaktné údaje: Stromová 1
                            813 30 Bratislava
Tel. 59102614
e-mail: marta.cimbakova@minedu.sk
e-mail: elena.nikolajova-kupferschmidtova@minedu.sk

2. Zahraničná pracovná cesta:
Štát: Fínsko
Mesto: Helsinki
Vykonaná v dňoch: 23. – 27.9. 2011
Názov prijímajúcej organizácie: TEK – Academic Engineers and Architects of Finland
Adresa: Kaasutehtaankatu 1
             FI-00540, Helsinki, Fínsko
Účel cesty: 
Účasť na podujatí EUCYS 2011 
Spôsob jej financovania (cestovné, pobytové náklady, iné výdavky):
Cestovné náklady: hradené MŠVVaŠ SR
Pobytové náklady: hradené MŠVVaŠ SR

3. Rámcový program pobytu:

23.9.2011		Odchod z Bratislavy na Schwechat, odlet zo Schwechatu do Fínska
			Transfer z letiska do hotela, ubytovanie, príprava stánkov
24.9.2011	Otvorenie podujatia, prvé kolo hodnotení, program na Aalto univerzite v Otaniemi: Dipoli, stretnutie so zástupcom veľvyslanca SR vo Fínsku
25.9.2011	Rokovanie s organizátormi podujatia (Fínsko), druhé kolo hodnotení, druhé kolo rokovaní s organizátormi podujatia (Fínsko), tretie kolo hodnotení, transfer do Heureky
26.9.2011	Štvrté kolo hodnotení, rokovania s predstaviteľmi Európskej komisie, zasadnutie národných organizátorov, individuálne rokovania s predstaviteľmi Európskej komisie, piate kolo hodnotení, rokovanie s predchádzajúcimi organizátormi (Portugalsko), transfer na Helsinskú univerzitu, formálne rokovanie s generálnou riaditeľkou Sekcie vedy a vzdelávania Ministerstva školstva, Fínsko za účasti veľvyslanca SR vo Fínsku
27.9.2011	Transfer na Helsinskú univerzitu, účasť na slávnostnom vyhodnotení súťaže spolu s veľvyslancom SR vo Fínsku, transfer na letisko, návrat do Bratislavy

4. Stručný priebeh podujatia a rokovaní:

	Medzinárodné podujatie EUCYS sa v roku 2011 uskutočnilo už po 23-krát. V tomto roku bolo podujatie organizované združením TEK – Academic Engineers and Architects of Finland. Zástupcovia Ministerstva školstva, vedy, výskumu a športu SR (ďalej len „MŠVVaŠ SR) sa tohto podujatia zúčastnili po 1-krát. EUCYS 2011 prebiehal v Helsinkách vo Fínsku v dňoch 23.-28. septembra 2011.
	V rámci rokovaní so súčasnými a predchádzajúcimi organizátormi sa analyzovali možnosti spolupráce na projekte pre Európsku komisiu. Analýza silných a slabých stránok projektu a organizácie samotného podujatia bola prínosom najmä pokiaľ ide o navrhnuté nové mechanizmy financovania samotného projektu z národných zdrojov a zároveň aj zo zdrojov Európskej komisie.  Ako rizikové sa javí zatiaľ nedostatočné zainteresovanie sponzorov. Do významnejšej podpory podujatie je potrebné zapojiť veľké spoločnosti, ktoré majú záujem podporovať kapacity v oblasti výskumu a vývoja, a to predovšetkým mladých ľudí.  Zároveň sa diskutovalo o nových usmerneniach zo strany Európskej komisie, ktoré sa na národnej úrovni javili ako vysoko problematické. 
	Počas rokovania národných koordinátorov bolo hlavným bodom programu schvaľovanie zápisu z predchádzajúceho roka a zároveň zástupcovia MŠVVaŠ SR spolu so zástupcami občianskeho združenia Mladí vedci Slovenska prezentovali víziu podujatia EUCYS 2012 v Bratislave. Slovenská strana zároveň podala detailné informácie o možnostiach čiastočného financovania a prebiehajúcich rokovaniach s potenciálnymi partnermi a sponzormi. Ďalším bodom programu bolo poskytnutie informácie zo strany Európskej komisie o možnostiach aktívnej spolupráce so slovenskými zástupcami v nadchádzajúcich mesiacoch (do konca roka 2011), ktoré bolo slovenskou stranou prijaté pozitívne. V individuálnom rokovaní slovenskej strany a predstaviteľov Európskej komisie nasledovalo po skončení zasadnutia národných koordinátorov. V rámci rokovania s predstaviteľmi Európskej komisie, ktorí zastrešujú samotné podujatie, boli dohodnuté intencie nadchádzajúcej spolupráce a aktívna účasť na rokovaniach v Bruseli a v Bratislave, a to oboch zainteresovaných strán. Skupina slovenských koordinátorov sa ďalej zaoberala otázkou zlepšenia/zefektívnenia niektorých zaužívaných procesov pri príprave podujatia a podala tieto návrhy priamo predstaviteľom Európskej komisie (softwarové zabezpečenia prihlasovaných projektov, webový priestor podujatia, zostavovanie hodnotiteľskej komisie atď.).
	Na spoločnom formálnom rokovaní s generálnou riaditeľkou Sekcie vedy a vzdelávania Ministerstva školstva Fínska za účasti veľvyslanca SR vo Fínsku boli prerokované otázky bilaterálnej spolupráce a záležitosti týkajúce sa prepojenia akademického a podnikateľského prostredia. Generálna riaditeľka Sekcie vedy a vzdelávania oboznámila zástupcov MŠVVaŠ SR s praktickými skúsenosťami implementácie modelov vzájomnej spolupráce medzi predmetnými prostrediami. Zároveň upozornila na mimoriadne citlivé otázky na národnej úrovni týkajúce sa prepojenia podnikateľského prostredia s univerzitným prostredím. Počas rokovania bola otvorená otázka vzájomnej spolupráce medzi fínskym ministerstvom a slovenským ministerstvom, ktorá bola zo strany slovenských zástupcov prijatá pozitívne.
	Na slávnostnom odovzdávaní cien, za prítomnosti Anneli Pauli generálnej riaditeľky DG RTD, boli ocenení aj slovenskí súťažiaci z Košíc.

5. Odporúčané závery:

Využiť získané poznatky a výsledky rokovaní pri príprave podujatia EUCYS 2012 v Bratislave na Slovensku. 

6.   Prehľad prinesenej dokumentácie a miesto jej uloženia
Dokumentácia z podujatia je uložená na Sekcii vedy a techniky MŠVVaŠ SR, kde je na požiadanie k dispozícii.

7.  Osobitne vyhodnotený očakávaný prínos ZPC
Získané skúsenosti a poznatky z rokovaní s organizátormi ako aj s predstaviteľmi Európskej komisie a samotnými členmi hodnotiacej komisie budú využité pri príprave projektu predkladaného Európskej komisii v roku 2011, zároveň budú využité aj pri príprave a organizácii samotného podujatia EUCYS 2012, ktoré sa uskutoční od 21.- 26. septembra 2012 v Bratislave na Slovensku. 

8.    Spôsob zverejnenia výsledkov ZPC, prenos získaných informácií
Správa bude zverejnená na webovom sídle MŠVVaŠ SR: www.minedu.sk.

Súhlasím so zverejnením správy na internete.

Správu vypracovala: PhDr. Elena Nikolajová Kupferschmidtová, hlavný štátny radca, Sekcia vedy a techniky MŠVVaŠ SR 
Dátum: 11.10.2011
Správu schválil: RNDr. Marta Cimbáková, generálna riaditeľka, Sekcia vedy a techniky MŠVVaŠ SR